
คำถาม - คำตอบ (FAQs)
แนวทางปฏิบัติในการเปิดเผยข้อมูลของกองทุนรวม SRI 
(Sustainable and Responsible Investing Fund)
ข้อมูล ณ วันที่  4  ธันวาคม 2568 
ขอบเขตและนิยาม
1. คำถาม 	กองทุนรวมใดบ้างที่อยู่ภายใต้ประกาศ SRI ใหม่ 
คำตอบ 	กองทุนรวมที่เปิดเผยในโครงการจัดการกองทุนและหนังสือชี้ชวนว่ามีการจัดการโดยมุ่งความยั่งยืน (sustainability) และใช้ตราสัญลักษณ์เกี่ยวกับการลงทุนเพื่อความยั่งยืน จะอยู่ภายใต้ประกาศนี้ รวมถึง
· กองทุนรวมเพื่อความยั่งยืน
· กองทุนรวมไทยเพื่อความยั่งยืน (“Thai ESG”)
· กองทุนรวมไทยเพื่อความยั่งยืนแบบพิเศษ (“Thai ESGX”)
2. คำถาม 	ถ้ากองทุนไม่ได้ใช้ชื่อหรือนโยบายการลงทุนที่เกี่ยวข้องกับความยั่งยืน แต่มีกระบวนการทำ ESG integration ต้องอยู่ภายใต้ประกาศนี้หรือไม่
คำตอบ 	หากไม่มีการระบุหรือสื่อสารว่าเป็น “กองทุนเพื่อความยั่งยืน” และไม่ใช้สัญลักษณ์หรือถ้อยคำสื่อถึง ESG หรือ SRI โดยตรง จะไม่ถือเป็นกองทุนรวม SRI ภายใต้ประกาศนี้ อย่างไรก็ตาม การเปิดเผยข้อมูลควรสอดคล้องกับความเป็นจริง เพื่อหลีกเลี่ยงความเสี่ยงด้านการฟอกเขียว (“greenwashing”) 
3. คำถาม 	ความแตกต่างระหว่างกองทุนรวม SRI กับกองทุนรวมทั่วไปที่มีกระบวนการ ESG integration คืออะไร 
คำตอบ 	มีความแตกต่าง ดังนี้
· กองทุนรวม SRI ต้องมีวัตถุประสงค์ด้านความยั่งยืน (“sustainability objective”) ที่ชัดเจนและเปิดเผยในเอกสารกองทุน
· ต้องมีการลงทุนอย่างน้อยร้อยละ 80 ของมูลค่าทรัพย์สินสุทธิของกองทุนรวม (“NAV”) 
ในหลักทรัพย์หรือทรัพย์สินที่สอดคล้องกับวัตถุประสงค์ด้านความยั่งยืนดังกล่าว
· ต้องปฏิบัติตามข้อกำหนด เช่น การเปิดเผยข้อมูล การกำหนดดัชนีชี้วัด การรายงาน เป็นต้น ตามที่ประกาศสำนักงาน ก.ล.ต. กำหนด
การจัดประเภทกองทุนรวม SRI ตามวัตถุประสงค์ด้านความยั่งยืน (sustainability objective)
4. คำถาม 	ประเภท (“label”) sustainability objective ของกองทุนรวมต้องเลือกเพียงหนึ่งประเภทหรือสามารถผสมกันได้
	คำตอบ 	สามารถระบุ sustainability objective ของกองทุนเพียง 1 label หรือผสมหลาย label ก็ได้ 
โดยหากผสมหลาย label ต้องจัดเป็น “SRI Mixed Goals” และเปิดเผยรายละเอียดการให้สัดส่วนหรือน้ำหนักของแต่ละ objective อย่างโปร่งใส
5. คำถาม 	หากกองทุนเลือก label เป็น SRI Mixed Goals ที่มีลักษณะผสมผสานทั้ง SRI Promote และ 
SRI Improver ต้องเปิดเผยอย่างไร
	คำตอบ 	ให้ระบุว่ากองทุนรวมมีนโยบายแบบผสมผสานระหว่าง SRI Promote และ SRI Improver 
พร้อมเปิดเผยทั้งกระบวนการ ESG integration (ของ SRI Promote) และกระบวนการติดตามแผนการพัฒนา (ของ SRI Improver) 
6. คำถาม 	SRI Promote กับ SRI Impact ต่างกันอย่างไร
คำตอบ 	SRI Promote ส่งเสริมคุณลักษณะด้านสิ่งแวดล้อม (Environment: “E”) หรือ ด้านสังคม (Social “S”) หรือ ด้านความยั่งยืนโดยรวม (“ESG”) โดยไม่จำเป็นต้องมีผลลัพธ์ที่วัดผลได้ ขณะที่ 
SRI Impact มุ่งสร้างผลกระทบเชิงบวก (positive impact) ที่ต้องวัดผลและสามารถตรวจสอบได้ พร้อมทั้งมีกรอบการติดตามและรายงานผลกระทบด้วย
7. คำถาม 	สำหรับ Thai ESG ซึ่งมีนโยบายลงทุนในหุ้นที่มีความโดดเด่นด้าน ESG (ได้รับ ESG ratings) ไม่น้อยกว่าร้อยละ 80 ของ NAV จะต้องถูกจัด label เป็น SRI Focus ตามหลักเกณฑ์ใหม่เพียงประเภทเดียวหรือไม่ และ บลจ. มีแนวทางในการพิจารณาเลือก label อย่างไร
คำตอบ 	หลักการสำคัญของหลักเกณฑ์ใหม่นี้ คือ การให้ความยืดหยุ่นแก่บริษัทจัดการกองทุน (บลจ.) 
โดย บลจ. สามารถเลือก label ของกองทุนรวม SRI ที่สะท้อน sustainability objective ของกองทุนรวมได้ดีที่สุด แล้วจึงปฏิบัติตามหลักเกณฑ์การเปิดเผยข้อมูลของประเภทที่เลือกนั้น
ดังนั้น Thai ESG ไม่จำเป็นต้องถูกจัดเป็น SRI Focus เพียงประเภทเดียว โดยมีแนวทางในการพิจารณา ดังนี้
(1) กรณีที่สามารถจัดเป็น SRI Focus: Thai ESG ที่ลงทุนโดยอ้างอิง ESG ratings เป็นหลัก สามารถจัดประเภทเป็น SRI Focus ได้ เนื่องจากสอดคล้องกับคำนิยามที่มุ่งเน้นลงทุนในหลักทรัพย์ที่มีความโดดเด่นด้าน E หรือ S หรือ ESG โดยใช้ ESG ratings/scores เป็นเกณฑ์พิจารณาหลัก
(2) กรณีที่สามารถเลือกประเภทอื่นได้ (เพิ่มความยืดหยุ่น): หากหลักทรัพย์ที่กองทุนรวมลงทุน
มีคุณสมบัติด้านความยั่งยืนมากกว่าหนึ่งด้าน บลจ. สามารถเลือกประเภทที่เหมาะสมได้ เช่น
· กรณีหลักทรัพย์มีคุณสมบัติทับซ้อนกัน: หากหลักทรัพย์ที่ลงทุนมีคุณสมบัติเข้าเกณฑ์หลายประเภท (เช่น เป็นหุ้นที่ได้รับทั้ง ESG ratings และเปิดเผยข้อมูลการปล่อยก๊าซเรือนกระจก (“GHGs”) ที่เป็นไปตามหลักเกณฑ์ Thai ESG ด้วย) บลจ. สามารถเลือกได้ว่า จะจัดประเภทเป็น SRI Focus หรือ SRI Improver แล้วจึงปฏิบัติตามเกณฑ์การเปิดเผยข้อมูลของประเภทที่เลือกนั้น
· กรณีแยกสัดส่วนการลงทุนในทรัพย์สินหลายประเภทชัดเจน: หากกองทุนรวมมีสัดส่วนการลงทุนในทรัพย์สินที่สามารถแยกมีคุณสมบัติจากกันได้อย่างชัดเจน (เช่น มีการลงทุน
ในหุ้นกลุ่มที่ได้รับ ESG ratings ร้อยละ 50 ของ NAV และหุ้นกลุ่มที่เปิดเผยข้อมูล GHGs ร้อยละ 30 ของ NAV เป็นต้น) บลจ. อาจพิจารณาจัดประเภทเป็น SRI Mixed Goals เพื่อให้เกิดชัดเจนในการติดตามหลักทรัพย์ที่กองทุนรวมลงทุนได้
8. คำถาม 	การคำนวณสัดส่วนการลงทุนในหลักทรัพย์ที่สะท้อน sustainability objective โดยเฉลี่ยรอบปีบัญชีไม่น้อยกว่าร้อยละ 80 ของ NAV มีวิธีการคำนวณอย่างไร ต้องคำนวณเป็นรายวันหรือไม่
คำตอบ 	หลักเกณฑ์กำหนดให้ บลจ. ต้องดำรงสัดส่วนการลงทุน "โดยเฉลี่ยรอบปีบัญชี" เพื่อให้มีความยืดหยุ่นในการบริหารจัดการพอร์ตการลงทุน โดย บลจ. ต้องลงทุนในหลักทรัพย์ที่สามารถสะท้อนวัตถุประสงค์ด้านความยั่งยืน ไม่น้อยกว่าร้อยละ 80 ของ NAV ซึ่งจะใช้หลักเกณฑ์เดียวกันสำหรับ กองทุนรวม SRI ทุกประเภท ทั้งนี้ การนับสัดส่วนดังกล่าวจะพิจารณาจากมูลค่าทรัพย์สินในพอร์ตการลงทุนที่มีคุณสมบัติสอดคล้องกับคำนิยามและหลักเกณฑ์การพิจารณา sustainability objective ที่กองทุนรวมได้ระบุไว้เป็นสำคัญ เช่น SRI Focus SRI Improver เป็นต้น
9. คำถาม 	กรณีกองทุนรวมธรรมาภิบาลไทย (“Thai CG Fund”) ที่เน้นลงทุนในหลักทรัพย์ของบริษัท
จดทะเบียนที่มีการบริหารด้วยแนวคิดธรรมาภิบาล ต่อต้านทุจริต ที่ได้รับการประเมินด้าน
ธรรมาภิบาลจาก IOD ในระดับ CG rating 4 ดาวขึ้นไป และได้รับการรับรองจาก CAC จะสามารถจัดเป็น SRI label ใดได้บ้าง
คำตอบ 	ตามที่ได้กล่าวไปในข้อที่ 7. บลจ. สามารถเลือก label ของกองทุนรวม SRI ที่สะท้อน sustainability objective ของกองทุนรวมได้ดีที่สุด แล้วจึงปฏิบัติตามหลักเกณฑ์การเปิดเผยข้อมูลของประเภทที่เลือก
อย่างไรก็ดี Thai CG Fund เป็นกองทุนรวมที่มุ่งเน้นลงทุนในบริษัทจดทะเบียนที่มีธรรมาภิบาลที่ดี (Good Governance) โดยเฉพาะ ดังนั้น เพื่อให้สอดคล้องกับหลักเกณฑ์ใหม่ของ SRI ที่กำหนดให้หลักทรัพย์หรือทรัพย์สินที่กองทุนจะลงทุนจะต้องมีธรรมาภิบาลที่ดีเป็นพื้นฐาน ก่อนพิจารณาปัจจัยด้าน E หรือ S เพิ่มเติม ดังนั้น Thai CG Fund จึงต้องเพิ่มการผนวกปัจจัยด้าน E หรือ S หรือ ESG ก่อน จึงจะสามารถจัดประเภทตาม sustainability objective ของกองทุนรวม SRI ได้
10. คำถาม  	กรณีกองทุนรวมที่มีกลยุทธ์การลงทุนแบบ passive (“passive fund”) การนับสัดส่วนการลงทุน
ในหลักทรัพย์ที่จะสะท้อน sustainability objective โดยเฉลี่ยในรอบปีบัญชีไม่น้อยกว่าร้อยละ 80 ของ NAV ให้นับอย่างไร
คำตอบ	หลักการคำนวณสัดส่วนการลงทุนที่สะท้อนวัตถุประสงค์ด้านความยั่งยืนไม่น้อยกว่าร้อยละ 80 ของ NAV จะใช้หลักเกณฑ์เดียวกันสำหรับกองทุนรวม SRI ทุกประเภท ทั้งนี้ การนับสัดส่วนการลงทุน
จะพิจารณาจากมูลค่าทรัพย์สินในพอร์ตการลงทุน ที่มีคุณสมบัติสอดคล้องกับคำนิยามและหลักเกณฑ์การพิจารณา sustainability objective ที่กองทุนรวม ได้ระบุไว้เป็นสำคัญ เช่น 
SRI Focus  SRI Improver เป็นต้น
11. คำถาม  การจัด label ของกองทุนรวม SRI ตาม sustainability objective สามารถเปรียบเทียบกับ label 
ในระดับสากล อาทิเช่น Article 8 หรือ Article 9 ของ Sustainable Finance Disclosures Regulation (“SFDR”) ของสหภาพยุโรป ได้หรือไม่
คำตอบ	สำนักงาน ก.ล.ต. เห็นว่า การจัด label ของกองทุนรวม SRI ตาม sustainability objective 
มีหลักการสอดคล้องกับแนวทางสากล อาทิ Sustainability Disclosure Requirements (SDR) ของสหราชอาณาจักร และ SFDR ของสหภาพยุโรป ยกตัวอย่างเช่น 
· SRI Promote ซึ่งมุ่งเน้นการลงทุนในทรัพย์สินที่ส่งเสริมปัจจัยด้าน E หรือ S หรือ ESG โดยรวม 
มีลักษณะสอดคล้องกับ Article 8 ของ SFDR  
· SRI Impact ซึ่งมุ่งเน้นการลงทุนที่สร้างผลกระทบเชิงบวกที่สามารถวัดผลได้ มีความสอดคล้องกับ Article 9 ของ SFDR
12. คำถาม 	ความคาดหวังของสำนักงาน ก.ล.ต. เกี่ยวกับการเปิดเผย sustainability objective ของกองทุนรวมคืออะไร เช่น ควรเปิดเผยรวมอยู่ในวัตถุประสงค์การลงทุนของกองทุนรวม (“investment objective”) หรือควรแยกเปิดเผยต่างหาก เป็นต้น
คำตอบ	สำนักงาน ก.ล.ต. เห็นว่า sustainability objective และ investment objective มีความแตกต่างกัน ซึ่งทั้งสองส่วนมีความสำคัญ และควรเปิดเผยควบคู่กัน เพื่อให้ผู้ลงทุนได้รับข้อมูลที่ครบถ้วน ดังนี้
· investment objective: อธิบายเป้าหมายทางการเงินและลักษณะผลตอบแทนที่คาดหวัง
ของกองทุนรวม ซึ่งปัจจุบัน บลจ. มีหน้าที่เปิดเผยข้อมูลส่วนนี้ในเอกสารของกองทุนรวมอยู่แล้ว
· sustainability objective: ระบุวัตถุประสงค์ด้านความยั่งยืนที่กองทุนรวมต้องการบรรลุ
จากการลงทุนอย่างยั่งยืน 
หลักเกณฑ์ที่เสนอปรับปรุงในครั้งนี้จึงกำหนดให้ บลจ. ต้องเปิดเผยข้อมูลทั้งสองส่วนควบคู่กัน
ในเอกสารของกองทุนรวม เพื่อให้ผู้ลงทุนเห็นภาพรวมที่ชัดเจนทั้งในมิติของเป้าหมายทางการเงินและวัตถุประสงค์ด้านความยั่งยืน
13. คำถาม 	สำหรับกองทุนรวมประเภท SRI Improver หากบริษัทที่กองทุนรวม SRI ลงทุน ไม่สามารถปฏิบัติตามแผนการพัฒนาหรือแผนการเปลี่ยนผ่าน (transition plan) ที่กำหนดไว้ได้ บลจ. ต้องดำเนินการอย่างไร และจะถือว่าหลักทรัพย์นั้นผิดนโยบายการลงทุนทันทีหรือไม่
คำตอบ	กรณีดังกล่าวจะเข้าข่ายการลงทุนที่ไม่เป็นไปตามนโยบายด้านความยั่งยืน ซึ่ง บลจ. ต้องมีแนวปฏิบัติกรณีการลงทุนไม่เป็นไปตามนโยบายด้านความยั่งยืนที่ชัดเจนที่ได้เปิดเผยไว้ในเอกสารกองทุนรวม 
ตามภาคผนวก 1 ส่วนที่ 1 ข้อ 5 แนบท้ายประกาศหลักเกณฑ์ เงื่อนไข และวิธีการจัดการเพิ่มเติม สำหรับกองทุนรวมเพื่อความยั่งยืน กองทุนรวมไทยเพื่อความยั่งยืน กองทุนรวมไทยเพื่อความยั่งยืนแบบพิเศษ โดย บลจ. ต้องมีกระบวนการติดตามและตรวจสอบ (monitoring) และเมื่อพบว่ากิจการ
ไม่สามารถทำตามแผนได้ บลจ. ต้องดำเนินการตามแนวทางที่เปิดเผยไว้ ซึ่งไม่จำเป็นต้องไถ่ถอน
การลงทุนทันที แต่สามารถใช้แนวทางการมีส่วนร่วมกับกิจการ (engagement) เพื่อผลักดันให้กิจการกลับมาปฏิบัติตามแผนก่อน และหากการมีส่วนร่วมไม่สำเร็จ บลจ. จึงพิจารณาดำเนินการไถ่ถอนหลักทรัพย์หรือทรัพย์สินนั้น (divestment) ภายในกรอบระยะเวลาที่เหมาะสมต่อไป
14. คำถาม  	กรณี บลจ. ประสงค์จะจัดตั้งกองทุนรวมฟีดเดอร์ (“feeder fund”) ที่ลงทุนในกองทุนหลัก (“master fund”) ในต่างประเทศ ซึ่ง master fund นั้นถูกจัดประเภทเป็น Article 8 ภายใต้ SFDR ของยุโรป บลจ. สามารถจัดประเภทกองทุนนี้เป็น SRI Promote ได้โดยอัตโนมัติหรือไม่
คำตอบ Master fund ที่จัดประเภทเป็น Article 8 ภายใต้ SFDR โดยทั่วไปมีลักษณะที่ “ส่งเสริม” คุณลักษณะด้าน E หรือ S (promotes E/S characteristics) ซึ่งสอดคล้องกับคำนิยามของ SRI Promote ดังนั้น บลจ. สามารถจัดประเภท feeder fund ดังกล่าวเป็น SRI Promote ได้ โดย บลจ. ต้องเปิดเผยข้อมูลของกองทุนปลายทางตามที่กำหนด รวมถึงชื่อและสถานะการกำกับดูแลด้านความยั่งยืนของกองทุนปลายทาง เช่น เป็นกองทุนรวมที่อยู่ภายใต้ Article 8 ของ SFDR เป็นต้น และสรุปนโยบายว่ากองทุนปลายทางนั้นส่งเสริมลักษณะด้าน E / S / ESG อย่างไร
เกณฑ์ขั้นต่ำเกี่ยวกับกิจการที่กองทุนรวม SRI ห้ามลงทุน (minimum exclusion list)
15. คำถาม  สำหรับขอบเขตของข้อความ “บริษัทจัดการกองทุนรวมต้องไม่ลงทุนในหลักทรัพย์หรือทรัพย์สิน
ที่เกี่ยวข้องกับกิจการ...” ให้หมายความถึงการเกี่ยวข้องอย่างไรบ้าง และในการพิจารณาไม่ลงทุน
ในกิจการที่ประกอบรายได้จากกิจการที่ห้ามลงทุนรวมกันเกินกว่าร้อยละ 15 ของรายได้ต่อปี 
ต้องพิจารณาสัดส่วนอย่างไร
คำตอบ  การไม่ลงทุนในหลักทรัพย์หรือทรัพย์สินที่ “เกี่ยวข้องกับกิจการ” หมายถึง เฉพาะกิจการที่มีส่วนร่วมโดยตรงกับการผลิตหรือจัดจำหน่ายสินค้าและบริการจาก 5 ประเภทธุรกิจ ได้แก่ เครื่องดื่ม
แอลกอฮอลล์ ยาสูบ อาวุธสงคราม สื่อลามก และ การพนัน ซึ่งเป็นเกณฑ์ขั้นต่ำเกี่ยวกับกิจการ
ที่กองทุนรวม SRI ห้ามลงทุน (“minimum exclusion list”) โดยให้พิจารณาจากสัดส่วนรายได้จากงบการเงินปีล่าสุดของกิจการนั้น ๆ  ว่ารายได้รวมของธุรกิจต้องห้ามตามที่ระบุไว้ มีสัดส่วนเกินกว่าร้อยละ 15 ของรายได้ต่อปีของกิจการหรือไม่ หากรายได้รวมจากธุรกิจเหล่านี้เกินกว่าร้อยละ 15 กิจการดังกล่าวจะเข้าข่ายเป็นกิจการที่กองทุนรวม SRI ไม่สามารถลงทุนได้ อาทิเช่น บริษัท A 
มีรายได้จากการผลิตเครื่องดื่มแอลกอฮอลล์ ร้อยละ 10 ของรายได้ต่อปี และมีรายได้จากการจำหน่ายยาสูบ ร้อยละ 10 ของรายได้ต่อปี ดังนั้น บริษัท A จึงเป็นกิจการที่กองทุนรวม SRI 
ไม่สามารถลงทุนได้
16. คำถาม 	ขอให้ระบุนิยามของกิจการที่เกี่ยวข้องกับ อาวุธสงคราม สื่อลามก การพนัน ให้ชัดเจนและสอดคล้องกับมาตรฐานสากล เช่น กองทุนรวม SRI สามารถลงทุนในกิจการที่เกี่ยวข้องกับการผลิตอาวุธสงครามเพื่อการป้องกันประเทศได้หรือไม่ เป็นต้น
คำตอบ  เพื่อให้เกิดความยืดหยุ่น บลจ. สามารถกำหนดแนวหรือวิธีที่ใช้ในการพิจารณาที่เหมาะสม
ตามดุลยพินิจได้ โดยให้สอดคล้องกับ sustainability objective ของกองทุนรวม
	ทั้งนี้ บลจ. สามารถกำหนดและเปิดเผยมาตรฐาน หรือแนวทางการพิจารณาที่ บลจ. ใช้อ้างอิง เพื่อให้มีความโปร่งใสและตรวจสอบได้ โดย บลจ. อาจพิจารณาอ้างอิงนิยามตามมาตรฐานหรือหลักการสากล เช่น กรณีอาวุธสงคราม บลจ. อาจอ้างอิงมาตรฐานสากล ดังนี้
-	United Nations Office for Disarmament Affairs (UNODA) ซึ่งครอบคลุมทั้งอาวุธที่มีอานุภาพทำลายล้างสูง (Weapons of Mass Destruction) และอาวุธตามแบบแผน (Conventional Arms) 
-	เป้าหมายการพัฒนาที่ยั่งยืนของสหประชาชาติ (UN SDGs) โดยประเมินว่าการลงทุนในกิจการผู้ผลิตอาวุธขัดแย้งต่อเป้าหมายใดหรือไม่ โดยเฉพาะเป้าหมายที่ 11 (Sustainable Cities and Communities) และเป้าหมายที่ 16 (Peace, Justice, and Strong Institutions)
17. คำถาม  หาก บลจ. จะลงทุนในกิจการอื่น ๆ นอกเหนือจาก minimum exclusion list ที่กองทุนรวม SRI ห้ามลงทุน บลจ. สามารถลงทุนในกิจการอื่น ๆ ที่อาจจะไม่ได้ยั่งยืนแต่ไม่ใช่ minimum exclusion list ได้หรือไม่
คำตอบ สำนักงาน ก.ล.ต. กำหนดให้ บลจ. ต้องพิจารณาและคัดเลือกลงทุนในกิจการที่ไม่ขัดหรือแย้ง
กับ sustainability objective ของแต่ละกองทุนรวม และให้พิจารณาไม่ลงทุนในหลักทรัพย์หรือทรัพย์สินที่เกี่ยวข้องกับกิจการที่ขัดต่อวัตถุประสงค์ด้านความยั่งยืน รวมกันเกินกว่าร้อยละ 15 
ของรายได้ต่อปี โดยมีวัตถุประสงค์เพื่อให้มีความชัดเจน สามารถติดตามได้จากข้อมูลทางบัญชี
และการเงินของกิจการ และเป็นแนวทางเดียวกันสำหรับกองทุนรวม SRI ทุกประเภท ดังนั้น นอกจากกิจการที่กองทุนรวม SRI ห้ามลงทุนตาม minimum exclusion list แล้วนั้น ให้ บลจ. ใช้ดุลพินิจ
ในการพิจารณาว่ากิจการที่ต้องการลงทุนขัดหรือแย้งกับวัตถุประสงค์ด้านความยั่งยืนของกองทุนรวมนั้น ๆ หรือไม่ด้วย
18. คำถาม  กรณีที่กองทุนรวม SRI เป็น feeder fund หรือกองทุนรวม SRI ที่มีลักษณะเป็นกองทุนรวมหน่วยลงทุน (“fund of funds”) จะต้องอ้างอิง minimum exclusion list ด้วยหรือไม่
คำตอบ สำนักงาน ก.ล.ต. ตระหนักถึงความหลากหลายของเกณฑ์การกำกับดูแลด้านความยั่งยืนในระดับสากล ดังนั้น สำหรับ minimum exclusion list จะใช้บังคับสำหรับกองทุนรวม SRI ที่ลงทุนโดยตรงเท่านั้น ไม่รวมไปถึง feeder fund และ fund of funds อย่างไรก็ดี เพื่อให้ผู้ลงทุนใน feeder fund ได้รับข้อมูลที่ทัดเทียมกับผู้ลงทุนในต่างประเทศ และสามารถใช้ข้อมูลดังกล่าวประกอบการตัดสินใจลงทุนได้ กรณีที่กองทุนรวม SRI ที่ลงทุนในกองทุนรวมใดกองทุนรวมหนึ่ง (“กองทุนปลายทาง”) 
เกินกว่าร้อยละ 20 ของ NAV ของกองทุนรวม SRI ให้ บลจ. เปิดเผยข้อมูลหากกองทุนปลายทาง
มีนโยบายจะไม่ลงทุนในกิจการใดไว้ในเอกสารกองทุนรวมด้วย
การวัดผลการดำเนินงานและดัชนีชี้วัด
19. คำถาม 	ดัชนีชี้วัดผลการดำเนินงาน (“performance benchmark”) ของกองทุนรวม SRI ต้องใช้แบบใด
คำตอบ  กำหนดให้ กองทุนรวม SRI วัดผลการดำเนินงานของกองทุน โดยเปรียบเทียบกับตัวชี้วัด (benchmark) 
ที่เป็นดัชนีใช้วัดผลตอบแทนทุกประเภทจากการลงทุนในหลักทรัพย์ (Total return index : “TRI”) 
ซึ่งสอดคล้องกับนโยบายการลงทุน วัตถุประสงค์ หรือกลยุทธ์การลงทุนของกองทุนรวม SRI ทั้งนี้ 
หากตัวชี้วัดดังกล่าวเป็นดัชนี TRI ที่จัดทำโดยตลาดหลักทรัพย์แห่งประเทศไทย ที่มีการถ่วงน้ำหนัก
ด้วยสัดส่วนผู้ถือหลักทรัพย์รายย่อย (“free float”) ด้วย ให้ บลจ. ใช้ดัชนี free float TRI นั้น 
เป็นตัวชี้วัดในการวัดผลการดำเนินงานของกองทุนรวม SRI นั้น
20. คำถาม  กองทุนรวม SRI จำเป็นต้องเปิดเผยดัชนีชี้วัดด้านความยั่งยืน (“reference ESG benchmark”) หรือไม่ 
คำตอบ ไม่จำเป็น แต่หากมี ให้ บลจ. เปิดเผยชื่อผู้จัดทำ ความสอดคล้องกับ sustainability objective และเหตุผลในการเลือกใช้ reference ESG benchmark นั้น เพื่อให้เกิดความโปร่งใส 
การแสดงตราสัญลักษณ์และชื่อประเภทของกองทุนรวม SRI
21. คำถาม   บลจ. สามารถติดต่อขอรับตราสัญลักษณ์กองทุนรวม SRI ที่ปรากฎในหน้าแรกของหนังสือชี้ชวน
ส่วนสรุปข้อมูลสำคัญ ได้จากที่ใด
คำตอบ 	สำนักงาน ก.ล.ต. ได้นำส่งตราสัญลักษณ์ SRI และแบบฟอร์มหนังสือรับรองการจัดการกองทุนรวม SRI 
ไปพร้อมกับหนังสือเวียนซักซ้อมความเข้าใจเกี่ยวกับประกาศที่เกี่ยวข้องกับกองทุนรวม SRI 
เมื่อวันที่ 4 ธันวาคม 2568
อย่างไรก็ดี บลจ. สามารถติดต่อขอรับตราสัญลักษณ์กองทุนรวม SRI ทั้ง 5 ประเภท (ในรูปแบบ soft file : JPEG และ PNG) และแบบฟอร์มหนังสือรับรองการจัดการกองทุนรวม SRI (ในรูปแบบ soft file : Word / PDF) ได้ จากฝ่ายนโยบายธุรกิจจัดการลงทุน โดยสำนักงาน ก.ล.ต. ขอเสนอชื่อเจ้าหน้าที่สำหรับติดต่อสอบถาม คือ นางสาวชัญธมน ภัทรจิรธนัญ โทรศัพท์ 0-2033-9938 
อีเมล chanthamon@sec.or.th  และนางสาวสิรีฒร ศิวิลัย โทรศัพท์ 0-2263-6246 อีเมล sireetho@sec.or.th
การเปิดเผยข้อมูลการตรวจสอบกองทุนรวม SRI โดยบุคคลภายนอก (ภาคสมัครใจ)
22. คำถาม  การตรวจสอบกองทุนรวม SRI โดยบุคคลภายนอก ต้องจัดทำสำหรับกองทุนรวม SRI ทุกกองหรือไม่
คำตอบ ไม่จำเป็น การจัดให้มีบุคคลที่สามเป็นผู้ให้การรับรอง (“3rd party certifier”) การบริหารจัดการกองทุนรวม SRI ยังคงเป็นไปตามความสมัครใจเหมือนเดิม 
ทั้งนี้ กรณี บลจ. จัดให้มี 3rd party certifier  บุคคลดังกล่าวควรประเมินอย่างน้อยในเรื่อง ดังนี้ 
· กองทุนรวมได้ลงทุนในหลักทรัพย์หรือทรัพย์สินที่เกี่ยวกับความยั่งยืนตามที่ระบุไว้ในนโยบายการลงทุนและเป็นไปตาม sustainability objective ของกองทุนรวมหรือไม่ อย่างไร
· บลจ. มีกระบวนการวิเคราะห์และคัดเลือกหลักทรัพย์หรือทรัพย์สินรวมถึงติดตามตรวจสอบการลงทุน เพื่อให้มั่นใจว่าการลงทุนสอดคล้องกับ sustainability objective และรายละเอียด
ที่เปิดเผยไว้หรือไม่ อย่างไร
การเปิดเผยข้อมูลภายหลังการเสนอขายหน่วยลงทุน
23. [bookmark: _Hlk212475213]คำถาม  ในการจัดทำรายงานแสดงข้อมูลหลังการเสนอขายกองทุนรวม SRI ได้กำหนดให้ บลจ. ต้องจัดทำ 
3 รายงาน ได้แก่ (1) รายงานแสดงข้อมูลกองทุนรวม SRI (2) รายงานการมีส่วนร่วมกับกิจการ
ที่ลงทุน (“engagement report”) และ (3) รายงานการทบทวนผู้ประเมินผลการดำเนินงาน
ด้านความยั่งยืน (“ผู้ประเมินฯ”) (ถ้ามี) ใช่หรือไม่
คำตอบ  ใช่ โดยให้ บลจ. จัดทำรายงาน ดังนี้ 
· รายงานแสดงข้อมูลกองทุนรวม SRI: จัดทำทุกรอบระยะเวลา 6 เดือน หรือ ทุกรอบระยะเวลาบัญชี 
· engagement report และ รายงานการทบทวนผู้ประเมินฯ: จัดทำสำหรับกองทุนรวม SRI ทั้งหมดภายใต้การบริหารจัดการแบบรายปีเพียงฉบับเดียว โดย บลจ. สามารถเลือกใช้รอบระยะเวลาบัญชี หรือรอบปีปฏิทินได้ และให้เผยแพร่รายงานดังกล่าวผ่านทางเว็บไซต์ของ บลจ.
ทั้งนี้ ในการจัดทำรายงานข้างต้น ให้ บลจ. ยึดหลักการจัดทำรายงานที่สมดุล (balance) ครบถ้วน (completeness) และเปรียบเทียบได้ (comparability) และสำหรับความถี่ในการจัดทำรายงาน
แต่ละฉบับสามารถดูได้จากรายละเอียดที่กำหนดในภาคผนวก 3 แนบท้ายประกาศสำนักงานคณะกรรมการกำกับหลักทรัพย์และตลาดหลักทรัพย์ เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อยและกองทุนรวมเพื่อผู้ลงทุนประเภทสถาบัน
24. คำถาม  ภาคผนวก 1 ส่วนที่ 6 แนบท้ายประกาศหลักเกณฑ์ เงื่อนไข และวิธีจัดการเพิ่มเติม สำหรับ
กองทุนรวมเพื่อความยั่งยืน กองทุนรวมไทยเพื่อความยั่งยืน และกองทุนรวมไทยเพื่อความยั่งยืน
แบบพิเศษ กำหนดให้ บลจ. ต้องทำกระบวนการตรวจสอบสถานะ (“due diligence”) ของ
ผู้ประเมินฯ ในกรณีที่ บลจ. ใช้ผู้ประเมินฯ หลายรายสำหรับกองทุนเดียว (เช่น ใช้ผู้ประเมินฯ A สำหรับ E-Score และผู้ประเมินฯ B สำหรับ S-Score) บลจ. ต้องทำ due diligence และ
ส่ง checklist ของผู้ประเมินฯ ทุกรายหรือไม่
คำตอบ 	ใช่ หาก บลจ. ใช้ ratings หรือ scores และ/หรือ การให้บริการผลิตภัณฑ์ข้อมูลด้าน E หรือ S หรือ ESG จากผู้ประเมินฯ รายใด เพื่อประกอบการคัดเลือกหลักทรัพย์หรือทรัพย์สิน ตามเกณฑ์ที่กำหนดในส่วนที่ 1 ของประกาศหลักเกณฑ์ เงื่อนไข และวิธีจัดการเพิ่มเติม สำหรับกองทุนรวม
เพื่อความยั่งยืน กองทุนรวมไทยเพื่อความยั่งยืน และกองทุนรวมไทยเพื่อความยั่งยืนแบบพิเศษ 
บลจ. มีหน้าที่ต้องจัดทำ due diligence ของผู้ประเมินฯ ทุกราย ที่ บลจ. ใช้บริการ เพื่อให้มั่นใจว่าข้อมูลที่นำมาใช้มีความน่าเชื่อถือและมีคุณภาพ โดย บลจ. จะต้องจัดทำและนำส่ง checklist 
ตามส่วนที่ 6 แยกตามผู้ประเมินฯ แต่ละรายที่ใช้ประกอบการคัดเลือกหลักทรัพย์ด้วย
25. คำถาม  ในรายงานการมีส่วนร่วมกับกิจการ (engagement report) ภาคผนวก 1 ส่วนที่ 3 ข้อ 2.1.3 (1.2.2) ระบุว่า ในการรายงานผลลัพธ์และความคืบหน้า บลจ. "ไม่จำเป็นต้องระบุชื่อกิจการ" ที่มีส่วนร่วมโดยตรง สำนักงาน ก.ล.ต. คาดหวังให้ บลจ. เปิดเผย "กรณีศึกษา (case studies)" อย่างไรให้มีความหมาย โดยไม่ระบุชื่อ
คำตอบ 	แม้ บลจ. ไม่จำเป็นต้องระบุชื่อกิจการ แต่ สำนักงาน ก.ล.ต. คาดหวังให้การเปิดเผยกรณีศึกษา (case studies) มีความชัดเจน และโปร่งใสเพียงพอที่จะแสดงถึงกระบวนการและผลลัพธ์ที่เกิดขึ้น บลจ. ควรอธิบายโดยสรุปรายละเอียด ดังนี้
1) บริบท: เช่น "กิจการในกลุ่มอุตสาหกรรมพลังงาน" หรือ "บริษัทใน SET100 ที่มีความเสี่ยงด้านสิทธิมนุษยชน"
2) ประเด็นที่เข้ามีส่วนร่วม (thematic priorities): เช่น การตั้งเป้าหมาย Net Zero 
การปรับปรุงนโยบายความปลอดภัย เป็นต้น
3) แนวทางการมีส่วนร่วม (engagement approach): เช่น การประชุมกับผู้บริหารของกิจการ (direct engagement) หรือ การมีส่วนร่วมผ่านความร่วมมือกับผู้ลงทุนอื่น (collaborative engagement) 
4) ผลลัพธ์หรือความคืบหน้า (outcomes): เช่น 
· ผลลัพธ์: บริษัทได้ประกาศเจตนารมณ์ที่จะเข้าร่วม Science Based Targets initiative (SBTi) ภายใน 12 เดือนข้างหน้า
· สถานะ: อยู่ระหว่างติดตามแผน และจะยกระดับ (escalate) การมีส่วนร่วมหากบริษัทไม่มีความคืบหน้า



แนวทางการขอแก้ไขโครงการจัดการกองทุนรวม SRI
26. คำถาม  การแก้ไขเพิ่มเติมโครงการจัดการ (“โครงการ”) ของกองทุนรวม SRI และกองทุนรวม ESG (non-SRI Fund) เพื่อให้เป็นไปตามที่ประกาศกำหนด สามารถขอแก้ไขเพิ่มเติมโครงการจากสำนักงาน ก.ล.ต. ได้หรือไม่ และมีค่าใช้จ่ายในการแก้ไขโครงการหรือไม่
คำตอบ บลจ. สามารถขอแก้ไขเพิ่มเติมโครงการ จาก สำนักงาน ก.ล.ต. ได้ตามแต่ละกรณี ดังนี้ 
	สถานะกองทุนปัจจุบัน
	ประสงค์จะปฏิบัติ
ตามหลักเกณฑ์ใหม่
	ไม่ประสงค์จะปฏิบัติตามหลักเกณฑ์ใหม่
(เฉพาะกองทุนรวมเพื่อความยั่งยืน)

	
	
	กรณีกองทุนรวมลงตรง หรือเป็น feeder fund ที่ไม่มีการเปลี่ยนแปลงกองทุนรวมปลายทาง
	กรณี feeder fund ที่ประสงค์จะเปลี่ยนแปลง
กองทุนรวมปลายทางด้วย

	· กองทุนรวมเพื่อความยั่งยืน 
· Thai ESG
· Thai ESGX
	· ปรับปรุงการเปิดเผยข้อมูล
ให้เป็นไปตามหลักเกณฑ์ใหม่ภายใน 9 เดือน 
· บลจ. ขอความเห็นชอบแก้ไขเพิ่มเติมกับสำนักงานแบบขอความเห็นชอบเป็นการทั่วไป

	แก้ไขรายละเอียด ภายใน 9 เดือน ดังนี้ 
· แก้ไขชื่อและนโยบายการลงทุน 
· ยกเลิกการใช้
ตราสัญลักษณ์ 
ในหนังสือชี้ชวน และเอกสารอื่นๆ ของกองทุนรวม
· บลจ. ขอ exit without fee 60 วัน กับสำนักงาน ก.ล.ต. ในการแก้ไขโครงการ (ไม่ต้องขอมติผู้ถือหน่วย)
	แก้ไขรายละเอียด ภายใน 9 เดือน ดังนี้ 
· แก้ไขชื่อและ
นโยบายการลงทุน 
· ยกเลิกการใช้
ตราสัญลักษณ์ 
ในหนังสือชี้ชวน 
และเอกสารอื่นๆ 
ของกองทุนรวม
· บลจ. ขอมติผู้ถือหน่วยในการแก้ไขโครงการเนื่องจากประสงค์จะแก้ทั้งมิติด้านความยั่งยืน และ master fund 

	กองทุนรวม ESG (non-SRI Fund)

	· ปรับปรุงให้เป็นไปตามหลักเกณฑ์ใหม่ภายใน 1 ปี 
· บลจ. ขอความเห็นชอบแก้ไขเพิ่มเติมกับสำนักงาน ก.ล.ต.
	· แก้ไขชื่อและนโยบายการลงทุน ภายใน 1 ปี
· บลจ. ขอ exit without fee 60 วัน  กับสำนักงาน ก.ล.ต. ในการแก้ไขโครงการ (ไม่ต้องขอมติผู้ถือหน่วย)
	· แก้ไขชื่อและนโยบายการลงทุน ภายใน 1 ปี
· บลจ. ขอมติผู้ถือหน่วยในการแก้ไขโครงการ

	ทั้งนี้ ค่าธรรมเนียมการขอความแก้ไขเพิ่มเติมโครงการจัดการกองทุนรวม เป็นไปตามข้อกำหนด
ในข้อ 18 (9) แห่งประกาศสำนักงานคณะกรรมการกำกับหลักทรัพย์และตลาดหลักทรัพย์ 
ที่ สบ. 28/2547 เรื่อง การกำหนดค่าธรรมเนียมการยื่นแบบแสดงรายการข้อมูลการจดทะเบียน และการยื่นคำขอต่าง ๆ ลงวันที่ 7 กรกฎาคม พ.ศ. 2547 ซึ่งกำหนดค่าธรรมเนียมการขอความแก้ไขเพิ่มเติมโครงการจัดการกองทุนรวม ไม่ว่าในช่วงเวลาก่อนหรือหลังการจดทะเบียนกองทรัพย์สิน
เป็นกองทุนรวม ในอัตราที่เท่ากับผลคูณของจำนวนเงิน 5,000 บาท กับจำนวนรายการที่แก้ไขเพิ่มเติม โดย สำนักงาน ก.ล.ต. จะใช้เวลาอนุมัติคำขอภายใน 30 วัน นับจากวันที่เอกสารครบถ้วน และ บลจ. 
ได้ชำระค่าธรรมเนียมแล้ว
27. คำถาม  กองทุนรวมเพื่อความยั่งยืนที่มีอยู่เดิมซึ่งใช้ชื่อที่สื่อถึงความยั่งยืน (เช่น "ESG"  "Green"  "Sustainable" เป็นต้น) แต่ ไม่ประสงค์ จะปฏิบัติตามหลักเกณฑ์กองทุนรวม SRI ใหม่ จะต้องดำเนินการอย่างไร
คำตอบ 	ตามบทเฉพาะกาล ข้อ 11 ของประกาศ ที่ สน. /2568 เรื่อง หลักเกณฑ์ เงื่อนไข และวิธีจัดการเพิ่มเติม สำหรับกองทุนรวมเพื่อความยั่งยืน กองทุนรวมไทยเพื่อความยั่งยืน กองทุนรวมไทยเพื่อความยั่งยืนแบบพิเศษ กองทุนรวม ESG (non-SRI Fund) อื่น ๆ ที่มีการใช้คำศัพท์เกี่ยวกับปัจจัยด้านความยั่งยืน[footnoteRef:2] ในชื่อหรือนโยบายการลงทุนอยู่ก่อนวันที่ประกาศนี้มีผลใช้บังคับ จะต้องดำเนินการอย่างใดอย่างหนึ่งภายใน 1 ปี นับแต่วันที่ประกาศนี้มีผลใช้บังคับ [2:   คำที่สื่อถึงความยั่งยืน เช่น สีเขียว (green) สิ่งแวดล้อม (environment) สังคม (social) สภาพภูมิอากาศ (climate) ความยั่งยืน (sustain) 
การเปลี่ยนผ่าน (transition) การปล่อยก๊าซเรือนกระจกสุทธิเป็นศูนย์ (net zero) ผลกระทบ (impact) ความรับผิดชอบ (responsible) 
ด้านสิ่งแวดล้อม หรือด้านสังคม หรือด้านความยั่งยืน เป้าหมายการพัฒนาที่ยั่งยืน (Sustainable Development Goals: SDGs) ความสอดคล้อง
กับความตกลงปารีส (Paris-aligned) เป็นต้น] 

1) ปรับปรุงโครงการ: ดำเนินการให้กองทุนรวมนั้นเป็นไปตามข้อกำหนดแห่งประกาศนี้ 
(คือ เข้าเกณฑ์ SRI ประเภทใดประเภทหนึ่ง) หรือ
2) แก้ไขชื่อ/นโยบายการลงทุน: ดำเนินการแก้ไขชื่อหรือนโยบายการลงทุนของกองทุนรวมนั้น เพื่อมิให้มีการใช้คำศัพท์เกี่ยวกับปัจจัยด้านความยั่งยืนอีกต่อไป 
แนวทางการจัดทำส่วนสรุปข้อมูลด้านความยั่งยืน (Sustainability Corner)
28. คำถาม  ในการจัดทำ ส่วนสรุปข้อมูลด้านความยั่งยืน (“Sustainability Corner”) สำหรับ Thai ESG และ Thai ESGX กำหนดให้เปิดเผยข้อมูลรายละเอียดจำนวนมาก เช่น ตารางสัดส่วนการลงทุนตามคุณลักษณะ  ข้อมูลก๊าซเรือนกระจก (GHGs)  ข้อมูล corporate value up plan  เป็นต้น ข้อมูลรายละเอียดเหล่านี้จำเป็นต้องเปิดเผยสำหรับกองทุนรวมเพื่อความยั่งยืนที่ระบุเป็น SRI label อื่น ๆ ด้วยหรือไม่
คำตอบ 	ไม่จำเป็น ข้อมูลเพิ่มเติมแนบท้ายแบบ 123-1 (คำอธิบายการจัดทำ Sustainability Corner) ได้แบ่งข้อกำหนดในการเปิดเผยข้อมูลไว้อย่างชัดเจน ดังนี้
1) 	กองทุนรวม SRI ทุกประเภท (SRI Focus, Improver, Promote, Impact, Mixed Goals): ต้องเปิดเผยข้อมูลตามข้อ 17.4.1 ของข้อมูลเพิ่มเติมแนบท้ายแบบ 123-1 ได้แก่ 
· ประเภท SRI ตาม sustainability objective
· เกณฑ์การพิจารณาโดยสรุป 
· เป้าหมายด้านความยั่งยืน
· กลยุทธ์การลงทุน 
· กรอบการลงทุนโดยสรุป 
2) กองทุนรวม Thai ESG และ Thai ESGX: นอกเหนือจากการเปิดเผยข้อมูลตามข้อ 17.4.1 ข้างต้นแล้ว ต้องเปิดเผยข้อมูลเพิ่มเติมตามข้อ 17.4.2 ด้วย ซึ่งรวมถึงตารางสัดส่วนการลงทุนตามคุณลักษณะ ข้อมูล GHGs และข้อมูล corporate value up plan 
ดังนั้น กองทุนรวมเพื่อความยั่งยืน (ที่ไม่ใช่ Thai ESG และ Thai ESGX) จึงเปิดเผยเฉพาะข้อมูลตามข้อ 17.4.1 เท่านั้น

